CELEX: 62016TN0661
Language: hu
Date: 2016-09-19 00:00:00
Title: T-661/16. sz. ügy: 2016. szeptember 19-én benyújtott kereset – Credito Fondario kontra Egységes Szanálási Testület

31.10.2016   
            
            
               HU
            
            
               Az Európai Unió Hivatalos Lapja
            
            
               C 402/59
            
         2016. szeptember 19-én benyújtott kereset – Credito Fondario kontra Egységes Szanálási Testület
   (T-661/16. sz. ügy)
   (2016/C 402/71)
   Az eljárás nyelve: olasz
   
      Felek
   
   
      Felperes: Credito Fondario (Róma, Olaszország) (képviselők: F. Sciaudone, F. Iacovone, S. Frazzani és A. Neri ügyvédek)
   
      Alperes: Egységes Szanálási Testület
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Egységes Szanálási Testület első és második határozatát;
            
         
               —
            
            
               állapítsa meg a megtámadott határozatok alapjául szolgáló, az (EU) 2015/63 felhatalmazáson alapuló rendelet 5. cikke (1) bekezdése f) pontjának az egyenlő bánásmód, az arányosság és a jogbiztonság EU Alapjogi Chartájában elismert elvével való összeegyeztethetetlenségét;
            
         
               —
            
            
               állapítsa meg a megtámadott határozatok alapjául szolgáló, az (EU) 2015/63 felhatalmazáson alapuló rendelet I. mellékletének az egyenlő bánásmód, az arányosság és a jogbiztonság EU Alapjogi Chartájában elismert elvével való összeegyeztethetetlenségét;
            
         
               —
            
            
               állapítsa meg a megtámadott határozatok alapjául szolgáló 2015/63/EU felhatalmazáson alapuló rendelet vállalkozás szabadságának az EU Alapjogi Chartájában elismert elvével való összeegyeztethetetlenségét;
            
         
               —
            
            
               az Egységes Szanálási Testületet kötelezze az eljárási költségek viselésére.
            
         
      Jogalapok és fontosabb érvek
   
   A jelen kereset az Egységes Szanálási Testület által ügyvezetői ülés keretében elfogadott, 2016. április 15-i SRB/ES/SRF/2016/06 határozat (első határozat) és 2016. május 20-i SRB/ES/SRF/2016/13 határozat (második határozat) ellen irányul, amelyek a felperes tekintetében meghatározzák a 2014/59/EU európai parlamenti és tanácsi irányelvnek a szanálásfinanszírozási rendszerhez való előzetes hozzájárulás tekintetében történő kiegészítéséről szóló 2015/63/EU felhatalmazáson alapuló rendeletben (HL 2015. L 11., 44. o.) előírt előzetes hozzájárulást.
   Keresete alátámasztása érdekében a felperes hét jogalapra hivatkozik.
   
               1.
            
            
               Az első és a második határozat Credito Fondiarióval való közlésének elmulasztására alapított első jogalap.
               
                           —
                        
                        
                           A Banca d’Italia nem értesítette a felperest a Testület által elfogadott két határozatról, amint azt a 806/2014/EU európai parlamenti és tanácsi rendelet egységes alkalmazási feltételeinek az Egységes Szanálási Alaphoz való előzetes hozzájárulás tekintetében történő meghatározásáról szóló, 2014. december 19-i (EU) 2015/81 tanácsi végrehajtási rendelet (HL 2015. L 15., 1. o.) 5. cikke megköveteli, a megfizetendő összeg közlésére szorítkozott, és megsértette a felperesnek azt a jogát, hogy haladéktalanul bírósági eljárást indítson. A Testület továbbá a közléssel kapcsolatban nem a szükséges gondossággal járt el.
                        
                     
         
               2.
            
            
               A második, az EUMSZ 296. cikk (2) bekezdésének – az indokolás hiánya és az előzetes hozzájárulásokkal kapcsolatos határozatok kontradiktórius jellegének megsértése miatti – megsértésére alapított jogalap.
               
                           —
                        
                        
                           A megtámadott határozatok semmiféle indokolást nem tartalmaznak az előzetes hozzájárulás ténylege kiszámításának módjára nézve, ekként pedig sértik a felperes részéről a határozat jogszerűsége és megalapozottsága feletti ellenőrzés tényleges gyakorlását.
                        
                     
         
               3.
            
            
               A harmadik, az (EU) 2015/63 felhatalmazáson alapuló rendelet 5. cikke (1) bekezdése f) pontjának téves alkalmazására alapított jogalap.
               
                           —
                        
                        
                           A Credito Fondiariótól kért előzetes hozzájárulás aránytalan az ezen intézmény kockázati profiljához képest, továbbá az ezen intézmény kötelezettségeinek téves értékeléséből ered.
                        
                     
         
               4.
            
            
               A negyedik, az (EU) 2015/63 felhatalmazáson alapuló rendelet 4. cikke (1) és (6) bekezdésének megsértésére alapított jogalap. A Credito Fondiario kockázati profiljának téves értékelése.
               
                           —
                        
                        
                           2014. december 31-ig – az (EU) 2015/63 felhatalmazáson alapuló rendelet 4. cikkének (1) és (6) bekezdésében megállapított paraméterek alapján – a Credito Fondiario alacsony kockázati profilt képviselt. A Testület által kiszámított hozzájárulás a magas kockázati profilú intézményekre vonatkozik, és az abból ered, hogy a Testület nem vette figyelembe a kockázat meghatározására és csökkentésére vonatkozóan a hivatkozott cikkekben előírt szempontokat.
                        
                     
         
               5.
            
            
               Az ötödik, az EU Alapjogi Chartája 20. és 21. cikkének (egyenlő bánásmód) megsértésére alapított jogalap.
               
                           —
                        
                        
                           Az (EU) 2015/63 felhatalmazáson alapuló rendelet 5. cikke (1) bekezdésének f) pontja és I. melléklete sérti az egyenlő bánásmódot, amennyiben megkülönböztető jellegű bánásmódot ír elő a szóban forgó ágazatban.
                        
                     
         
               6.
            
            
               A hatodik, az arányosság és a jogbiztonság elvének megsértésére alapított jogalap.
               
                           —
                        
                        
                           Mivel a határozatok nem veszik figyelembe a felperes alacsony kockázati profilját, a magas kockázati profilt képviselő intézmény esetében alkalmazandó előzetes hozzájárulást írnak elő, megsértve ekként az arányosság és a jogbiztonság elvét.
                        
                     
         
               7.
            
            
               A hetedik, az EU Alapjogi Chartája 16. cikkének (a vállalkozás szabadsága) megsértésére alapított jogalap.
               
                           —
                        
                        
                           Mivel az (EU) 2015/63 felhatalmazáson alapuló rendelet – az intézményekkel kapcsolatos kockázat értékelése területén az európai banki szabályozásban és a hitelintézeteknek és bizonyos befektetési vállalkozásoknak az Egységes Szanálási Mechanizmus keretében történő szanálására vonatkozó egységes szabályok és egységes eljárás kialakításáról, valamint az Egységes Szanálási Alap létrehozásáról és az 1093/2010/EU rendelet módosításáról szóló, 2014. július 15-i 806/2014/EU európai parlamenti és tanácsi rendeletben (HL 2014. L 225., 1. o.) előírtaknál szigorúbb követelmények előírásával, valamint az előzetes hozzájárulás kiszámításával kapcsolatban mérlegelés tárgyát képező elemek bevezetésével – sérti az egyenlő bánásmódot, a jogbiztonságot és a vállalkozás szabadságát.